<classify> NAIBU Waziri, Ofisi ya Rais, Tawala za Mikoa na Serikali za Mitaa, Mwita Waitara ameiagiza Tume ya Utumishi wa Walimu kupeleka orodha ya walimu ambao wamestaafu na mpaka sasa hajapewa nauli zao na wakurugenzi wa halmashauri za wilaya ili achukue hatua kwa wakurugenzi hao.Pia ameitaka tume ngazi ya wilaya kuorodhesha walimu ambao mpaka sasa hawajapandishwa madaraja ili wajumuishwe kwenye bajeti ijayo ya mwaka wa fedha 202021.Waitara aliyemwakilisha waziri wake, Selemani Jafo wakati kufungua Mkutano wa Kazi wa Makatibu Wasaidizi wa Tume wa Wilaya, alisema kumekuwa na tabia ya baadhi ya wakurugenzi wa wilaya kushindwa kutoa fedha za nauli kwa walimu waliostaafu ikiwa ni kinyume na sheria.Pia ameagiza ipelekwe orodha ya walimu ambao mpaka sasa hajapandishwa madaraja ili suala hilo liweke kwenye bajeti ijayo ya mwaka 202021.Waitara pia amekemea tabia ya baadhi ya wakurugenzi kukwamisha maombi ya uhamisho wa walimu na kuwataka kupitisha barua hizo wenye mamlaka ya kukataa au kuruhusu uhamisho na Katibu Mkuu Tamisemi.Mkurugenzi hutakiwi kuzuia au kukataa barua ya uhamisho wa walimu, unachopaswa ni kutoa mapendekezo yako kama unaona mwalimu huyo hawezi kuhamishwa na si kukataa ombi lake mwenye kuzuia au kuruhusu uhamisho ni Katibu Mkuu, ameongeza.Pia aliitaka Tume ya Utumishi wa Walimu kusimamia kwa umakini maadili ya walimu hususani walimu kuwa na mahusiano na wanafunzi au kuwapa mimba na kusisitiza kuwa hili ni tatizo kubwa tofauti na mashauri ambayo tume hiyo imeipokea.Awali, Katibu Tume ya Utumishi wa Walimu, Winfrida Rutaindurwa alisema kwa miaka mitatu tume imetekeleza mambo kadhaa ikiwamo kuratibu na kushughulikia masuala ya kiutumishi ya walimu, ambayo ilitolea uamuzi mashauri 1,280 yaliyorithiwa kutoka iliyokuwa Idara ya Utumishi wa Walimu TSD.Alisema mashauri 6,191 yalihitimishwa wilayani, mashauri 403 yapo kwenye hatua ya uchunguzi na 403 yanasubiri kufanyiwa vikao; wakati rufaa 484 zilipokelewa na kutolewa uamuzi, rufaa 66 zimeshaandaliwa zinasubiri kutolewa uamuzi na tume pindi itakapoteuliwa.Aidha, alisema taarifa za mwenendo na vielelezo vya warufani 75 waliokata rufaa kwa Rais dhidi ya uamuzi wa tume ziliandaliwa na kuwasilishwa kwa Katibu Mkuu Kiongozi, ambazo 30 Rais alikubaliana na uamuzi wa tume, rufaa sita zilikubaliwa na uamuzi wa tume kutenguliwa, rufaa 39 uamuzi wake haujapokelewa.  <topic>: kitaifa 